*(Logo e Bashkisë)*

**REPUBLIKA E SHQIPËRISË**

**KRYETARI**

**Nr. \_\_\_\_ Prot. Datë \_\_\_. \_\_\_.202\_\_\_**

**URDHËR**

**Nr. \_\_\_\_ Datë\_\_\_. \_\_\_.202\_\_\_**

**“PËR NGRITJEN E GRUPEVE TË PUNËS PËR EVIDENTIMIN, VERIFIKIMIN DHE LIRIMIN E HAPËSIRAVE PUBLIKE TË ZËNA NË MËNYRË TË PALIGJSHME NË TERRITORIN E NJËSIVE ADMINISTRATIVE TË BASHKISË “\_\_\_\_\_\_\_\_\_”**

Në mbështetje të nenit 8, pika 2, nenit 27, pika 1 dhe 2, nenit 66, nenit 71 të ligjit nr. 139, datë 17.12.2015, “Për vetëqeverisjen vendore” të ndryshuar; ligjit nr. 24, datë 9.3.2017, “Për administrimin e ujitjes dhe kullimit”; ligjit nr. 89, datë 22.12.2022, “Për policinë bashkiake”; ligjit nr. 9780, datë 16.07.2007, “Për inspektimin dhe mbrojtjen e territorit nga ndërtimet e kundërligjshme” të ndryshuar; vendimit të Këshillit të Ministrave nr. 915, datë 11.11.2015, "Për transferimin në pronësi, nga këshillat e qarqeve të bashkisë, të rrjetit të rrugëve rurale dhe të aseteve të luajtshme e të paluajtshme të ndërrmarrjeve të mirëmbajtjes së këtyre rrugëve”; vendimit të Këshillit të Ministrave nr. 408, datë 13.5.2015, “Për miratimin e rregullores së zhvillimit të territorit” të ndryshuar; vendimit të Këshillit të Ministrave nr. 1096, datë 28.12.2015, “Për miratimin e rregullave, kushteve e procedurave për përdorimin dhe menaxhimin e hapësirës publike”; vendimit të Këshillit të Ministrave nr.1108, datë 30.12.2015, “Për transferimin, nga Ministria e Bujqësisë, Zhvillimit Rural dhe Administrimit të Ujërave të bashkisë, të infrastrukturës së ujitjes dhe kullimit, të personelit dhe të aseteve të luajtshme e të paluajtshme të bordeve rajonale të kullimit"; shkresës për shprehje ligjshmërie me nr. \_\_\_, datë \_\_. \_\_. \_\_\_\_, dërguar nga Prefekti i Qarkut; vendimit të këshillit bashkiak nr. \_\_\_\_, datë \_\_. \_\_\_. \_\_\_\_\_, “Për miratimin e plan veprimit "Për përmirësimin e shërbimit të kullimit".

**URDHËROJ:**

1. Ngritjen e grupeve të punës për evidentimin, verifikimin dhe lirimin e hapësirave publike të zëna në mënyrë të paligjshme në territorin e Njësive Administrative të Bashkisë \_\_\_\_\_\_\_\_\_ (sipas planit të punës bashkëlidhur urdhërit) si më poshtë vijon: (kryetar); (anëtar); (anëtar)
2. Grupet e punës kanë këto detyra:

2.1. Të bëjnë evidentimin dhe verifikimin në terren të hapësirave publike të zëna në mënyrë të paligjshme, ku përfshihen rrugët rurale, rrugët e parcelave të tokave bujqësore, kanalet kulluese dhe vaditëse, ndërhyrjet e paligjshme në rrjetin e furnizimit me ujë të pijshëm dhe kanalizimeve të ujrave të bardha dhe ujrave të ndotur, të kanaleve mbrojtëse të zonave të banuara, rrjeti i kanaleve tretësore të ujitjes dhe kullimit, si dhe dëmtimi i trotuareve dhe shesheve publike në fshat, sipas planit të punës bashkëlidhur këtij urdhëri,

2.2. Specialisti topograf i Drejtorisë së Bujqësisë bën matjet përkatëse të hapësirës publike që është zënë në mënyrë të paligjshme, si dhe përcakton e saktëson kufijtë në terren, sipas dokumentacionit përkatës.

2.3. Grupet e punës me anë të procesverbaleve pasqyrojnë situatën e verifikuar në terren. Procesverbalet firmosen nga të gjithë anëtaret e grupit të punës dhe i bashkëlidhen materiale hartografike dhe foto.

2.4. Në çdo rast, grupi i punës raporton tek Kryetari i Bashkisë ­­­­­­ me anë të një relacioni të detajuar. (Shoqëruar me dokumentacionin bashkëlidhur: procesverbal; harta; foto)

1. Ngarkohen grupet e punës, Drejtoria e Bujqësisë, Inspektoriati Vendor i Mbrojtjes së Territorit, Policia Bashkiake, Drejtoria e Burimeve Njerëzore dhe Shërbimeve Mbështetëse, si dhe Njesitë Administrative për zbatimin e këtij urdhëri,

***Ky urdhër hyn në fuqi menjëherë!***

 **KRYETARI**

 **(EMËR MBIEMËR)**

*Shënim: Lirimi i hapësirave publike të evidentuara do të bëhet rast pas rasti me urdhër të veçantë*